पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। पीएफ राशि जानने के लिए कर्मचारी भविष्य निधि संगठन से ई-पासबुक डाउनलोड करने की जरूरत है। इससे कोई भी कर्मचारी अपने पीएफ खाते में राशि की जानकारी हर महीने ऑनलाइन देख सकता है। वेबसाइट पर पीएफ खाते की ई-पासबुक के लिए ऑनलाइन आवेदन कराना होगा।
कर्मचारी के खाते में पीएफ राशि के लिए पहले सामान्य पासबुक होती थी, जो पिछले साल से बंद कर दी गई है। पहले कर्मचारी को स्टेटस जानने के लिए पीएफ ऑफिस पहुंचना पड़ता था, वहीं पासबुक गुम होने की आशंका भी रहती थी। ई-पासबुक से हमेशा पीएफ खाते पर नजर रखी जा सकती है, वहीं गलती के आसार लगभग खत्म हो गए हैं।
बताया गया उदयपुर क्षेत्रीय कार्यालय के अधीनस्थ सात जिलों में कुल आठ लाख पीएफ खाते हैं। इनमें से 4.35 लाख खाते ऐसे हैं, जिनमें हर महीने पीएफ राशि जमा होती है। इन पीएफ खाता धारकों में से 2 लाख 57 हजार 771 कर्मचारियों ने अभी तक ई-पासबुक रजिस्टर करवाई है।
ऐसे कर सकते हैं आवेदन
ई-पासबुक आवेदन करने या देखने के लिए वेबसाइट पर जाना होगा। इसमें फॉर एम्प्लॉयज के कॉलम में मेंबर पोर्टल पर क्लीक करना होगा। इसमें रजिस्टर पर क्लिक करने पर मोबाइल नंबर, डेट ऑफ बर्थ, पहचान पत्र और ईमेल की जानकारी देनी होगी। ऑनलाइन जानकारी देते ही मोबाइल नंबर पर एसएमएस के माध्यम से ऑथोराइज पिन नंबर जारी होगा। जिससे लॉगइन करके ई-पासबुक डाउनलॉड करनी होगी। रजिस्ट्रेशन की इस प्रक्रिया के बाद कभी भी ई-पासबुक देखने के लिए पिन नंबर का उपयोग करना होगा।
हर महीने अपडेट होता है खाता
पीएफ खाते में हर माह राशि जमा होकर अपडेट होती है। ई-पासबुक रजिस्ट्रेशन कराने के बाद हर माह अपने खाते ही पीएफ राशि देखी जा सकती है। अपने खाते की जानकारी देखने के लिए ई-पासबुक ऑनलाइन रजिस्ट्रेशन कराना चाहिए। हनुमान प्रसाद, सहायक आयुक्त, पीएफ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn